wickkiey/tamil-wikipedia-chunked huggingface dataset:
# சுகோய் எஸ்யு-35

## வெளி இணைப்பு

- Official Sukhoi Su-35 webpages at and
- Sukhoi Su-35 Multifunctional fighter aircraft at AirRecognition.com
- Su-27M and Su-35BM webpages at GlobalSecurity.org
- Stealth design Su-35 at Fighter-planes.com
# சுகோய் எஸ்யு-30

**சுகோய் எஸ்யு-30** (*Sukhoi Su-30*; Сухой Су-30; நேட்டோ பெயரிடல்: **பிளாங்கர்-சி**) என்பது இரட்டைப் பொறி, இரு இருக்கை சிறப்புத் திசையமைவு மாறுதல் கொண்ட தாக்குதல் வானூர்தியாகும். உருசியாவின் சுகோய் பறப்பியல் கூட்டுறவினால் தயாரிக்கப்பட்ட இது, பல பாத்திர சண்டை வானூர்தியாக எல்லா காலநிலையிலும், வான்-வான் மற்றும் வான்-தரை ஆழ ஊடுருவல் நடவடிக்கைகளை மேற்கொள்ளக்கூடியது.  
-
# சுகோய் எஸ்யு-30

## வெளி இணைப்பு

- Su-30MK page on Sukhoi.org
- Su-30 page on Milavia.net
- Su-30 page on GlobalSecurity.org
- Sukhoi Su-30MK Su-30MKM fighter aircraft page on Air recognition site
- Sukhoi Flankers – The Shifting Balance of Regional Air Power
- Su-27 Series at Greg Goebel's AIR VECTORS
- Su-30 page on Fighter Tactics Academy site
- Asia's Advanced Flankers on ausairpower.net
- Sukhoi Su-30 photo pool on Flickr
- YouTube video, Su-30 videos on patricksaviation.com , Su-30 videos on flightlevel350.com
- Malaysian SU-30MKM image on airliners.net
- Sukhoi Su-30 story in colours at mars.slupsk.pl
# இயக்குநரின் வெட்டு

**இயக்குநரின் வெட்டு** என்பது தனியான முறையில் படத்தொகுப்பு செய்யப்பட்ட ஒரு திரைப்படப் பதிப்பு. இது திரையரங்குகளில் காட்டப்படும் பதிப்பில் இருந்து வேறுபடும். திரையரங்கப் பதிப்பு வசூலைக் கருத்திற் கொண்டுப் பரவலர் இரசனைக்கேற்ற படி மாற்றியமைக்கப்படும். இயக்குநரின் வெட்டுப் பதிப்போ இயக்குநர் என்ன சொல்ல நினைத்தாரோ அதே வண்ணம் அமைந்திருக்கும். பொதுவாக இது திரையரங்கப் பதிப்பை விட நீளமாக இருக்கும்.  
சிறப்புப் பதிப்பு என்பது இயக்குநரின் வெட்டைப் போன்றதாகும். பீட்டர் ஜாக்சனின் தி லார்ட் ஆஃப் தி ரிங்சு இதற்கு ஓர் உதாரணம். இது தீவிர இரசிகர்களுக்கென்றே வெளியிடப்பட்டது. இதில் பல சிறப்பு ஒலி ஒளி அம்சங்கள், திரைப்பதிப்பில் இல்லாத பல காட்சிகள் என்று பல அம்சங்கள் இருந்தன.
# புபொப 55

## காட்சித் தோற்றம்

புபொப 55 என்னும் பேரடை சமச்சீரற்று விளிம்புக்கு அருகில் தோன்றுகிறது என்றும் அகன்ற பரப்பு அதன் கூர்மையான தெற்கு முனையில் ஒருவிதமாக வளர்ந்து மூலையோடியும் காணப்படுவதாக வலைப்பின்னல் சமூகத்தின் உள்வான உற்றுநோக்கர்கள் கையேட்டில் எழுதப்பட்டுள்ளது. மேலும் மூலையோடிய பகுதியின் தென்கிழக்கு நன்கு வளைந்தும் 4 அல்லது 5 மங்கலான முடிச்சுகளின் வரிசையுடனும், இவ்வளைவின் வடக்கு முனை கூர்மையாகவும் காணப்படுகிறது. ” தெற்கு வானின் தலைசிறந்த வான்கோள்களில் இதுவும் ஒன்று என்றும் கிட்டத்தட்ட பெரிய மெகல்லன் முகிலின் ஒரு சிறிய வடிவமிது ” என்றும் பர்னாம் குறிப்பிடுகிறார்
# புபொப 55

## குறிப்புரைகள்

<div>
<ol type="a">
<li>average(6.9 ± 0.7, 7.5 ± 1.1) = ((6.9 + 7.5) / 2) ± ((0.7<sup>2</sup> + 1.1<sup>2</sup>)<sup>0.5</sup> / 2) = 7.2 ± 0.7</li>
</ol>
</div>
# தயானந்தம்

**தயானந்தம்** (**ஓவியர் தயா**, பிறப்பு: மார்ச் 20, 1968, நல்லூர், யாழ்ப்பாணம்) ஈழத்து ஓவியர். சிற்பத்துறையிலும் ஆர்வம் கொண்டவர். விஞ்ஞான ஆசிரியர். புலம் பெயர்ந்து பிரான்சில் வசித்து வருபவர்.
# தயானந்தம்

## கலையுலகில்

இந்திய இராணுவம் ஈழமண்ணை விட்டு வெளியேறத் தொடங்கிய காலகட்டத்தில் அமைதிப் (பா)டை போகிறது என்ற தனது முதல் கேலிச்சித்திரத்தை வரைந்து 19.02.1990 இல் வெளியான முதல் ஈழநாதம் நாளிதழினூடு கலையுலகில் கால்பதித்தவர்.
# தயானந்தம்

## இவரது நூல்கள்

- காலமும் கோலமும் (கேலிச்சித்திரங்கள் அடங்கிய தொகுப்பு)
# இரண்டாம் நிருபகாமா

**இரண்டாம் நிருபகாமா** (Nripa Kama II 1026-1047 ) என்பவன் கர்நாடகத்தின் மலைநாட்டுப் பகுதியிலிருந்து வந்த ஒரு துவக்கக்கால போசாள மன்னனாவான். தெற்கு கர்நாடகப் பகுதிகளில் ஆதிக்கம் செலுத்திய சோழர்களுக்கு எதிராகப் போர்புரிந்தாலும், இன்றைய கர்நாடக தெற்குப் பகுதிகளிலிருந்து சோழர்களை முறியடிக்க முடியவில்லை. இருந்தும் இவன் வெற்றிகரமாகச் சில பகுதிகளில் ஆட்சி செலுத்தினான்.
# ஒய்சாள வினையாதித்யா

**வினையாதித்யன்** ( Hoysala Vinayaditya,1047-1098 ) என்பவன் ஒரு போசாள மன்னனாவான். இவனது காலத்தில் போசாள மன்னர்கள் சமணத்தை ஆதரித்தனர். இவன் தனதருகில் உள்ள சிற்றரசுகளை தன்வயப்படுத்தி நாட்டின் எல்லையை விரிவாக்கினான். மேலைக் கங்கர்களை சோழர்கள் வெற்றிகொண்டு கங்கப்பாடியைக் கைப்பற்றியபோது இவன் கங்கபாடியின் சில சிறிய பகுதிகளைத் தன்னாட்டுடன் இணைத்துக்கொண்டான். இவன் சாளுக்கிய சோமேசுவரனுடன் திருமண உறவைப் பேணியவன். (சோமேசுவரனுக்கு இவன் மாமனாராவோ அல்லது மருமகனாகவோ இருந்தான்.)
# புபொப 59

**புபொப 59** *( NGC 59)* என்று புதிய பொதுப் பட்டியல் பொருட்களில் இடம்பெற்றிருப்பது திமிங்கில விண்மீன் குழாமில் உள்ள ஒரு ஒடுக்க உருவ அண்டமாகும். இது நடுவரை ஏற்றம் நஏ 00ம 15நி 25.4வி, நடுவரை இறக்கம் நஇ −21° 26′ 42″ (J2000) என்ற அளவிலும் மற்றும் தோற்ற ஒளிப் பொலிவெண் 13.1 என்ற அளவும் கொண்டுள்ளது. அனேகமாக புபொப 59 சிற்ப விண்மீன் குழாமின் உறுப்பினராக இருக்கலாம் என்று கருதப்படுகிறது. இது தோராயமாக 14 முதல் 17 மில்லியன் ஒளியாண்டுகள் தூரத்தில் காணப்படுகிறது.
# புபொப 60

**புபொப 60** *( NGC 60)* என்பது புதிய பொதுப் பட்டியல் பொருட்களில் இடம்பெற்ற, மீனம் விண்மீன் குழாமில் உள்ள ஒரு Sc வகை சுருள் விண்மீன் பால்வெளியாகும்.இது இயல்புக்கு மாறான குலைந்த சுருள் துண்டங்களைப் பெற்றுள்ளது. இப்பால்வெளியை அடுத்துள்ள மற்ற பால்வெளிகளின் ஈர்ப்பு விசையே இந்த குலைந்த சுருள்துண்டங்களுக்குக் காரணமாகக் கருதப்படுகிறது. ஆனால் இக்குலைவை உண்டாக்க புபொப 60 பால்வெளியைச் சுற்றிலும் வேறு பால்வெளிகள் ஏதும் காணப்படவில்லை.
# இராசாவின் பலியாட்டம்

**இராசாவின் பலியாட்டம்** (*King's Gambit*) என்பது **1. e4 e5 2. f4** ஆகிய நகர்த்தல்களுடன் ஆரம்பிக்கும் சதுரங்கத்திறப்பாகும். வெள்ளை கருப்பின் சிப்பாயைப் பலியைப் பெற்றுக்கொள்ளச் செய்வதுடன், கருப்பின் இராசாப் பக்கத்தையும் வலுவற்றதாக்க இந்தப் பலியாட்டத்தை ஆடுகிறது. வெள்ளையானது கறுப்பின் மத்தி ஆதிக்கத்தை வலுவற்றதாக்கி f நிரலின் (file) வழியே தாக்குதலுக்கான பாதையை உருவாக்கி f7 ஐத்தாக்கி வெற்றிக்கு வழிவகுக்கும் முறையாகும்.  
இராசாவின் பலியாட்டமானது ஆவணப்படுத்தப்பட்ட தொன்மையான திறப்பாட்டங்களில் ஒன்றாகக் கருதப்பட்டுள்ளது. இது பதினேழாம் நூற்றாண்டில் இத்தாலிய சதுரங்க ஆட்டக்காரரான கியூலியோ பொலேறியோ என்பவரால் ஆராயப்பட்டது.  
:1 e4 e5  
:2 f4
# இராசாவின் பலியாட்டம்

## ஏற்றுக்கொள்ளப்பட்ட பலியாட்டம்

பலியாட்டத்தை ஏற்றுக்கொண்டால் கீழ்வருமாறு நிலை அமையலாம்.
:2 f4 exf4  
:3 Nf3 g5  
:4 Bc4 Bg7  
:5 h4 g4  
:6 h4 g4  
:7 d4 f6  
:8 Bxg5 Bf6
# இராசாவின் பலியாட்டம்

## நிராகரிக்கப்பட்ட பலியாட்டம்

:2 f4 d5
# கான்பரா விளையாட்டரங்கம்

**கான்பரா விளையாட்டரங்கம்** (*Canberra Stadium*) ஆத்திரேலியாவின் தலைநகர் கான்பராவில் அமைந்துள்ளது. இவ்வரங்கம் தற்போது **ஜிஐஓ விளையாட்டரங்கம் கான்பரா** (*GIO Stadium Canberra*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. இங்கு முக்கியமாக ரக்பி போட்டிகள் நடத்தப்படுகின்றன. இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஆறு ஆரம்பக் கட்ட ஆட்டங்களும், காலிறுதி ஆட்டமும் விளையாடப்பட்டன.
# கார்த்தூசியன் சபை

**கார்த்தூசியன் சபை** அல்லது **புனித புரூனோவின் சபை** என்பது அடைபட்ட வாழ்வுவாழும் கத்தோலிக்க துறவறச்சபை ஆகும். இதை கோல்ன் நகரின் புனித புரூனோ, 1084 ஆம் ஆண்டில் நிறுவினார். இச்சபை நூர்சியாவின் பெனடிக்ட்டின் சட்டங்களை விடுத்து குழும வாழ்வு மற்றும் தனித்த வாழ்வு ஆகியவற்றின் கலவையாக ஒரு புதிய சட்டத்தைத் தனக்கெனக் கொண்டுள்ளது. அச்சட்டங்களை இசுட்டடூட்சு (*Statutes*) என அழைப்பர். *கார்த்தூசியன்* என்னும் பெயர் இச்சபையின் முதல் மடம் நிறுவப்பட்ட இடமான கார்த்தூசிய மலைப்பள்ளத்தாக்கின் பெயரிலிருந்து பெறப்பட்டதாகும். இச்சபையின் குறிக்கோள் உரை *உலகு நிலையற்றது, சிலுவையே நிலையானது* (இலத்தீன்:*Stat crux dum volvitur orbis*) என்பதாகும்.
# மைசெசு திறப்பு

சதுரங்க விளையாட்டில் **மைசெசு திறப்பு** *(Mieses Opening )* என்ற திறப்பாட்டம்,
:1. d3
என்ற அடையாள நகர்வுடன் ஆரம்பமாகிறது.  
இயல்புக்கு மாறான நகர்வுடன் தொடங்கும் இத்திறப்பு செருமானிய – ஆங்கில கிராண்டுமாஸ்டரான சாக்குவசு மைசெசு என்பவரின் பெயரால் அழைக்கப்படுகிறது. சதுரங்க திறப்புகளுக்கான கலைக்களஞ்சியத்தில் மைசெசு திறப்பிற்கு A00 என்ற குறியீடு வழங்கப்பட்டுள்ளது.
# மைசெசு திறப்பு

## விளக்கம்

வெள்ளை ஆட்டக்காரர், தன் ஆட்டத்தை இருபது நகர்வுகளில் ஏதேனும் ஒன்றுடன் தொடங்குவார். இவற்றில் பிரபலமான நகர்வுகளின் அடிப்படையில் **1.d3** என்ற மைசெசு திறப்பு நகர்வு பத்தாவது இடத்தைப் பிடித்துள்ளது. வெள்ளை ஆட்டக்காரர் 1.d3 என்று நகர்த்துவதால், c1 சதுரத்தில் உள்ள அமைச்சர் வெளிவர வழியேற்படுகிறது. அதே நேரத்தில் மையப்பகுதியை ஆக்கிரமிக்க எடுக்கப்படும் மிதமான நடவடிக்கையாகவும் உள்ளது. ஆனால், 1.d4 விளையாடுவதால் கிடைக்கும் மைய ஆக்கிரமிப்பு அனுகூலம் இந்நகர்வில் குறைவே ஆகும். வெள்ளை தன்னுடைய தொடக்கத்தை எந்த நகர்வைக் கொண்டு ஆரம்பித்தாலும், அதற்கு எதிராக கருப்பு 1...d6 என்ற வாய்ப்பு உள்ளது என்பதையும் மறுக்க முடியாது. எனினும், கருப்பு விளையாட 1...e5, 1...d5, 1...c5, 1...Nf6, மற்றும் 1...g6. என மேலும் பல வாய்ப்புகள் உள்ளன.  
1997 ஆம் ஆண்டில் காரி காசுபரொவ், டீப்புளு கணிப்பொறி ஆகியோருக்கு இடையிலான மூன்றாவது ஆட்டத்தில், மைசெசு திறப்பாட்டம் விளையாடப்பட்டதுதான் இத்திறப்பாட்டத்தின் பிரபலமான பயனாகும். இயல்புக்கு மாறான நகர்வு என்பதால் கணிப்பொறி சுயமாக சிந்தித்து ஆடுவது சிரமமாக இருக்குமென்று காசுபொரோவ் சிந்தித்தார். அந்த ஆட்டம் இறுதியில் சமநிலையில் முடிந்தது. அதற்கு முன்னதாக டேவிட் லெவி மற்றும் கிரே பிளிட்சு இடையில் நடைபெற்ற ஆட்டத்தில் பயன்படுத்தப்பட்டு அந்த ஆட்டத்தில் வெள்ளை வெற்றி கண்டுள்ளார்.
# மைசெசு திறப்பு

## மாதிரி ஆட்டம்

காரி காசுபரொவ் – டீப் புளூ, ஆட்டம் 3, மே 1997  
1.d3 e5 2.Nf3 Nc6 3.c4 Nf6 4.a3 d6 5.Nc3 Be7 6.g3 0-0 7.Bg2 Be6 8.0-0 Qd7 9.Ng5 Bf5 10.e4 Bg4 11.f3 Bh5 12.Nh3 Nd4 13.Nf2 h6 14.Be3 c5 15.b4 b6 16.Rb1 Kh8 17.Rb2 a6 18.bxc5 bxc5 19.Bh3 Qc7 20.Bg4 Bg6 21.f4 exf4 22.gxf4 Qa5 23.Bd2 Qxa3 24.Ra2 Qb3 25.f5 Qxd1 26.Bxd1 Bh7 27.Nh3 Rfb8 28.Nf4 Bd8 29.Nfd5 Nc6 (படத்தைப் பார்க்க) 30.Bf4 Ne5 31.Ba4 Nxd5 32.Nxd5 a5 33.Bb5 Ra7 34.Kg2 g5 35.Bxe5+ dxe5 36.f6 Bg6 37.h4 gxh4 38.Kh3 Kg8 39.Kxh4 Kh7 40.Kg4 Bc7 41.Nxc7 Rxc7 42.Rxa5 Rd8 43.Rf3 Kh8 44.Kh4 Kg8 45.Ra3 Kh8 46.Ra6 Kh7 47.Ra3 Kh8 48.Ra6 ½–½
# இரியங்கா

**இரியங்கா** (Ereyanga 1098-1102 ) என்பவன் ஒரு போசாள மன்னனாவான் இவன் ஒய்சாள வினையாதித்யாவின் மகனாவான். இவன் குறுகிய காலமே ஆட்சி செய்தாலும், இளவரசனாக இருந்தபோது தனது தந்தையுடன் சிறப்பாகப் பணியாற்றினான். இவன் சமண சமயப் பற்றாளனாக இருந்தான்.
# இரியங்கா

## மேற்கோள்

- Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
# முதலாம் வீர வல்லாளன்

**முதலாம் வீர வல்லாளன்** ( Veera Ballala I 1102-1108 ) என்பவன் ஒரு போசாள மன்னனாவான் இவன் இரியங்காவுக்கு பின் பட்டத்துக்குவந்த மன்னனாவான். இவன் ஒரு சமண சமயப் பற்றாளனாவான். இவன் குறுகிய காலமே ஆட்சிசெய்தான். இவன் ஆட்சி மேலைச் சாளுக்கியர்களுக்கு அடங்கியதாகவே இருந்தது. சுயாட்சி பெற இவன் செய்த முயற்சியை மேலைச் சாளுக்கிய மன்னனான ஆறாம் விக்கிரமாதித்தன் முறியடித்துத் தனது மேலாண்மையை நிலைநாட்டினான்.  
- Dr. Suryanath U. Kamat, A Concise history of Karnataka from pre-historic times to the present, Jupiter books, MCC, Bangalore, 2001 (Reprinted 2002) OCLC: 7796041
# வார்ப்புரு:Chess diagram alt text

<noinclude>  
This template takes 2 arguments:
- is the cell number, eg "a1", "b8", etc.
- is the icon reference, eg: "kd", "kl", "bl", etc  
It produces alt text. Cells with content read like "b8 black king".  
Empty cells - which are just spaces or "__" - have no alt text (they emit <code>|link=</code> to fit with alt text guidelines.
</noinclude>
# மலேசிய மாவட்டங்களின் தலைநகரங்கள்

மலேசியாவின் தேசியத் தலைநகரமாக கோலாலம்பூர் விளங்குகிறது. கலாசார, வணிக, நிதித் துறைகளின் தலையாய மையமாகவும் விளங்கி வருகிறது. மலேசிய நாடாளுமன்றமும், மாமன்னரின் அதிகாரப்பூர்வமான அரச மனையும் கோலாலம்பூரில் தான் அமைந்துள்ளன.  
2001-ஆம் ஆண்டில், நடுவண் அரசின் நிர்வாகத் துறைகள் கோலாலம்பூரில் இருந்து புத்ராஜெயாவிற்கு இடப்பெயர்வு செய்யப்பட்டன. புத்ராஜெயாவை ஒரு நிர்வாகத் தலைநகரம் என்றும் அழைக்கிறார்கள். புத்ராஜெயா, லபுவான் ஆகிய இரண்டும், மலேசியாவின் கூட்டரசுப் பிரதேசங்கள் என சிறப்புச் சலுகைகளைப் பெறுகின்றன.  
மலேசிய அரசாங்கம் 2013-ஆம் ஆண்டில் 2010 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசிய மாவட்டங்களின் மக்கள் தொகை அடிப்படையில், மாநகரங்கள் அல்லது நகரங்களின் தரப் பட்டியல் இங்கே தரப்படுகிறது. இந்தப் புள்ளி விவரங்கள் மலேசியாவின் 2010 பொது மக்கள் தொகைக் கணக்கெடுப்பில் இருந்து பெறப்பட்டவை.
# மலேசிய மாவட்டங்களின் தலைநகரங்கள்

## ஜொகூர்

****ஜொகூர்****  
| பத்து பகாட் மாவட்டம் | பத்து பகாட் | யோங் பெங் |  |
| --- | --- | --- | --- |
| ஜொகூர் பாரு மாவட்டம் | ஜொகூர் பாரு | கேலாங் பாத்தா, பாசிர் கூடாங், தெப்ராவ், நூசாஜெயா |  |
| குளுவாங் | குளுவாங் | சிம்பாங் ரெங்கம் |  |
| கோத்தா திங்கி | கோத்தா திங்கி | பெங்கேராங் |  |
| கூலாய் ஜெயா | கூலாய் | செனாய் |  |
| மெர்சிங் | மெர்சிங் |  |  |
| மூவார் மாவட்டம் | மூவார் நகரம் | பாகோ |  |
| லேடாங் | தங்காக் | புக்கிட் காம்பிர் |  |
| பொந்தியான் | பொந்தியான் கெச்சில் | பெக்கான் நானாஸ் |  |
| சிகாமட் | சிகாமட் | லாபிஸ் | } |
# மலேசிய மாவட்டங்களின் தலைநகரங்கள்

## கெடா

****கெடா****  
| பாலிங் | பாலிங் | கோலா கெட்டில் |
| --- | --- | --- |
| பண்டார் பாரு | செர்டாங் (கெடா) |  |
| கோத்தா ஸ்டார் | அலோர் ஸ்டார் | லங்கார், கோலா கெடா, அனாக் புக்கிட் |
| கோலா மூடா | சுங்கை பட்டாணி | குருண் |
| குபாங் பாசு | ஜித்ரா | பண்டார் டாருல் அமான் |
| கூலிம் | கூலிம் | லூனாஸ் |
| லங்காவி | குவா |  |
| பாடாங் தெராப் | கோலா நெராங் |  |
| பெண்டாங் | பெண்டாங் |  |
| சிக் | சிக் |  |
| யான் | யான் | குவார் செம்படாக் |
| பொக்கோக் சேனா | பொக்கோக் சேனா | } |
# மலேசிய மாவட்டங்களின் தலைநகரங்கள்

## கிளாந்தான்

****கிளாந்தான்****  
| பாச்சோக் | பாச்சோக் |  |
| --- | --- | --- |
| குவா மூசாங் | குவா மூசாங் |  |
| ஜெலி | ஜெலி |  |
| கோத்தா பாரு | கோத்தா பாரு | பெங்காலான் செப்பா , குபாங் கெரியான் |
| கோலா கெராய் | கோலா கெராய் |  |
| மாச்சாங் | மாச்சாங் |  |
| பாசிர் மாஸ் | பாசிர் மாஸ் |  |
| பாசிர் பூத்தே | பாசிர் பூத்தே |  |
| தானா மேரா (கிளந்தான்) | தானா மேரா (கிளந்தான்) |  |
| தும்பாட் | பெங்காலான் கூபோர் | } |
# மலேசிய மாவட்டங்களின் தலைநகரங்கள்

## மலாக்கா

****மலாக்கா****  
| அலோர் காஜா | அலோர் காஜா | மாஸ்ஜீத் தானா, புலாவ் செபாங் |  |
| --- | --- | --- | --- |
| மலாக்கா தெங்ஙா | மலாக்கா மாநகரம் | பத்து பிரண்டாம், ஆயர் குரோ, சுங்கை ஊடாங், பாயா ரும்புட் |  |
| ஜாசின் மாவட்டம் | ஜாசின் | அசகான், மெர்லிமாவ் | } |
# மலேசிய மாவட்டங்களின் தலைநகரங்கள்

## நெகிரி செம்பிலான்

****நெகிரி செம்பிலான்****  
| ஜெலுபு | கோலா கிளாவாங் | சிம்பாங் பெர்த்தாங் |  |
| --- | --- | --- | --- |
| ஜெம்போல் | பண்டார் ஜெம்போல் | பகாவ், பத்து கீக்கிர் |  |
| கோலா பிலா | கோலா பிலா | ஸ்ரீ மெனாந்தி |  |
| போர்டிக்சன் | போர்டிக்சன் | லுக்குட், லிங்கி |  |
| ரெம்பாவ் | ரெம்பாவ் | பெடாஸ் |  |
| சிரம்பான் | சிரம்பான் | நீலாய், செனாவாங், சிரம்பான் 2, பண்டார் ஸ்ரீ செண்டாயான், ரந்தாவ் |  |
| தம்பின் | தம்பின் | கிமாஸ், கெமிஞ்சே | } |
# மலேசிய மாவட்டங்களின் தலைநகரங்கள்

## பகாங்

****பகாங்****  
| பெரா | பண்டார் பெரா |  |  |
| --- | --- | --- | --- |
| பெந்தோங் | கெந்திங் மலை, காராக் |  |  |
| கேமரன் மலை | தானா ராத்தா | பிரிஞ்சாங் |  |
| ஜெராண்டுட் | ஜெராண்டுட் | ஜெங்கா |  |
| குவாந்தான் | குவாந்தான் | இந்திடா மக்கோத்தா |  |
| கோலா லிப்பீஸ் | கோலா லிப்பீஸ் |  |  |
| மாரான் | மாரான் |  |  |
| பெக்கான் | பெக்கான் |  |  |
| ரவுப் | ரவுப் |  |  |
| ரொம்பின் | கோலா ரொம்பின் |  |  |
| தெமர்லோ | தெமர்லோ | மெந்தகாப் | } |
# மலேசிய மாவட்டங்களின் தலைநகரங்கள்

## பினாங்கு

****பினாங்கு****  
| பினாங்கு தீவு | ஜோர்ஜ் டவுன் | பாயான் லெப்பாஸ், ஆயர் ஈத்தாம், பாலிக் பூலாவ், பாயான் பாரு, ஜெலுத்தோங், குளுகோர், தஞ்சோங் பூங்ஙா, பத்து பெரிங்கி, பத்து மாவுங், தெலுக் பகாங், சுங்கை டூவா, தெலுக் கும்பார் |  |
| --- | --- | --- | --- |
| செபாராங் பிறை | புக்கிட் மெர்தாஜாம் | பட்டர்வொர்த், நிபோங் திபால், கெப்பாலா பத்தாஸ், செபாராங் ஜெயா, பிறை, சிம்பாங் அம்பாட் (பினாங்கு, ஜாவி (பினாங்கு), புக்கிட் மின்யாக், பெர்த்தாம் | } |
# மலேசிய மாவட்டங்களின் தலைநகரங்கள்

## பேராக்

****பேராக்****  
| பத்தாங் பாடாங் | தாப்பா | தஞ்சோங் மாலிம் |  |
| --- | --- | --- | --- |
| ஹீலிர் பேராக் | தெலுக் இந்தான் |  |  |
| உலு பேராக் | கிரிக் | குரோ, லெங்கோங் |  |
| கிரியான் | பார்ட் புந்தார் | பாகான் செராய், கோலா குரோவ் |  |
| கிந்தா | பத்து காஜா | ஈப்போ |  |
| கோலாகங்சார் | கோலாகங்சார் | சுங்கை சிப்புட் |  |
| லாருட், மாத்தாங், செலாமா | தைப்பிங் | கமுந்திங் |  |
| மஞ்சோங் | ஸ்ரீ மஞ்சோங் | சித்தியவான் |  |
| பேராக் தெங்ஙா | ஸ்ரீ இஸ்காந்தர் | பாரிட் |  |
| கம்பார் மாவட்டம் | கம்பார் நகரம் | கோப்பேங் | } |
# மலேசிய மாவட்டங்களின் தலைநகரங்கள்

## பெர்லிஸ்

****பெர்லிஸ்****  
| பெர்லிஸ் | கங்கார் | ஆராவ், பாடாங் பெசார், கோலா பெர்லிஸ் | } |
| --- | --- | --- | --- |
# மலேசிய மாவட்டங்களின் தலைநகரங்கள்

## சபா

****சபா****  
| பியூபோர்ட் | பியூபோர்ட் |  |
| --- | --- | --- |
| பெலுரான் | பெலுரான் |  |
| கெனிங்காவ் | கெனிங்காவ் |  |
| கினாபாத்தாங்கான் | கோத்தா கினாபாத்தாங்கான் |  |
| கோத்தா பெலுட் | கோத்தா பெலுட் |  |
| கோத்தா கினபாலு | கோத்தா கினபாலு | இனானாம் |
| கோத்தா மாருடி | கோத்தா மாருடி |  |
| கோலா பென்யூ | கோலா பென்யூ |  |
| கூடாட் | கூடாட் |  |
| கூனாக் | கூனாக் |  |
| லகாட் டத்து | லகாட் டத்து |  |
| நபாவான் | நபாவான் |  |
| பாப்பார் | பாப்பார் | கினாருட் |
| பெனாம்பாங் | டொங்கோன்கோன் | பூத்தாத்தான் |
| பித்தாஸ் | பித்தாஸ் |  |
| ரானாவ் | ரானாவ் |  |
| சண்டாக்கான் | சண்டாக்கான் |  |
| செம்பூர்ணா | செம்பூர்ணா |  |
| சிபாத்தாங் | சிபாத்தாங் |  |
| தம்புனான் | தம்புனான் |  |
| தாவாவ் | தாவாவ் |  |
| தெனோம் | தெனோம் |  |
| தோன்கோட் | தெலுபிட் |  |
| துவாரான் | துவாரான் | } |
# மலேசிய மாவட்டங்களின் தலைநகரங்கள்

## சரவாக்

****சரவாக்****  
| அசா செயா மாவட்டம் | அசா செயா |  |
| --- | --- | --- |
| பாவு மாவட்டம் | பாவு |  |
| பெலாகா மாவட்டம் | பெலாகா |  |
| பெத்தோங் மாவட்டம் | பெத்தோங், சரவாக் |  |
| பிந்துலு மாவட்டம் | பிந்துலு |  |
| தலாத் மாவட்டம் | தலாத் |  |
| தாரோ மாவட்டம் | மாத்து |  |
| சூலாவ் மாவட்டம் | சூலாவ் |  |
| கனோவிட் மாவட்டம் | கானோவிட் |  |
| காப்பிட் மாவட்டம் | காப்பிட் |  |
| கூச்சிங் மாவட்டம் | கூச்சிங் |  |
| இலாவாசு மாவட்டம் | இலாவாஸ் |  |
| இலிம்பாங் மாவட்டம் | லிம்பாங் |  |
| லுபோக் அந்து மாவட்டம் | லுபோக் அந்து |  |
| இலுண்டு மாவட்டம் | இலுண்டு |  |
| மருடி மாவட்டம் | மருடி |  |
| மாத்து மாவட்டம் | மாத்து |  |
| மெராடோங் மாவட்டம் | பிந்தாங்கூர் |  |
| மிரி மாவட்டம் | மிரி |  |
| முக்கா மாவட்டம் | முக்கா |  |
| சமரகான் மாவட்டம் | சமரகான் |  |
| சரதோக் மாவட்டம் | சரதோக் |  |
| சரிக்கே மாவட்டம் | சரிக்கே |  |
| செரியான் மாவட்டம் | செரியான் |  |
| சிபு மாவட்டம் | சிபு |  |
| சிமுஞ்சான் மாவட்டம் | சிமுஞ்சான் |  |
| சோங் மாவட்டம் | சோங் |  |
| செரி அமான் மாவட்டம் | ஸ்ரீ அமான் |  |
| தாதாவு மாவட்டம் | தாதாவு | } |
# மலேசிய மாவட்டங்களின் தலைநகரங்கள்

## சிலாங்கூர்

****சிலாங்கூர்****  
| கோம்பாக் மாவட்டம் | பண்டார் பாரு செலாயாங் | ரவாங், பத்துமலை, அம்பாங், பத்து ஆராங் |  |
| --- | --- | --- | --- |
| உலு லங்காட் மாவட்டம் | காஜாங் | பண்டார் பாரு பாங்கி, அம்பாங் ஜெயா |  |
| உலு சிலாங்கூர் மாவட்டம் | கோலா குபு பாரு | பத்தாங்காலி |  |
| கிள்ளான் மாவட்டம் | கிள்ளான் | கிள்ளான் துறைமுகம், பண்டார் புக்கிட் திங்கி, பண்டார் பாரு கிள்ளான் |  |
| கோலா லங்காட் மாவட்டம் | தெலுக் டத்தோ | பந்திங் |  |
| கோலா சிலாங்கூர் மாவட்டம் | கோலா சிலாங்கூர் | தஞ்சோங் காராங், செகிஞ்சான் |  |
| பெட்டாலிங் மாவட்டம் | பெட்டாலிங் ஜெயா | சுபாங் ஜெயா, சா ஆலாம் |  |
| சபாக் பெர்ணம் மாவட்டம் | சபாக் பெர்ணம் |  |  |
| சிப்பாங் மாவட்டம் | சாலாக் திங்கி | சிப்பாங் | } |
# மலேசிய மாவட்டங்களின் தலைநகரங்கள்

## திரங்கானு

****திரங்கானு****  
| பெசுட் | கம்போங் ராஜா (திரங்கானு) | ஜெர்த்தே, கோலா பெசுட் |
| --- | --- | --- |
| டுங்குன் | கோலா டுங்குன் | பண்டார் அல்-முக்தாபி பில்லா ஷா, பாக்கா |
| உலு திரங்கானு | கோலா பெராங் | அஜீல் |
| கெமாமான் | சுக்காய் | கெர்த்தே, கிஜால் |
| கோலா திரங்கானு | கோலா திரங்கானு | பத்து ராக்கிட் |
| மாராங் | மாராங் (திரங்கானு) |  |
| செத்தியூ | பண்டார் பரமேஸ்வரி | } |
# காற்றாலை உத்தி

சதுரங்க விளையாட்டில் **காற்றாலை உத்தி** *(Windmill)* என்பது திட்டமிட்டு தாக்குதல் நிகழ்த்தும் ஒருவகையான சதுரங்க உத்தி வகையாகும். இவ்வுத்தியில் முற்றுகையும் வெளிப்படும் முற்றுகையும் இணைந்து ஒன்றன் பின் ஒன்றாக ஓயாமல் முற்றுகையிட்டு எதிரியின் மீது தாக்குதல் நிகழ்த்தும். பொதுவாக ஒரு யானையும் ஒரு அமைச்சரும் இணைப்பு நகர்வுகள் மூலமாக எதிரியின் கோட்டைக்குள் நுழைந்து மிகப் பெரிய வெற்றிகளை அளிக்கின்றன. சில நேரங்களில் இந்த உத்தி சாய்ந்தாடி உத்தி என்றும் அழைக்கப்படுகிறது
.
# காற்றாலை உத்தி

## உதாரணம்

வலது பக்கமுள்ள படத்தில் உள்ள போட்டியில் கார்லோசு டார்ரே ரெபெட்டோ காற்றாலை உத்தியை இமானுவேல் லாசுக்கருக்கு எதிரான ஆட்டத்தில் பயன்படுத்தி இரண்டு சிப்பாய்களையும் ஒரு அமைச்சரையும் கைப்பற்றி வெற்றியை நோக்கிச் செல்கிறார். வெள்ளைக் காய்களுடன் ஆடுபவர் **25. Bf6!** என்று நகர்த்தி வெள்ளை இராணியை பாதுகாப்பு ஏதுமில்லாமல் தனியாக விட்டு காற்றாலை உத்திக்கு திட்டமிடுகிறார். வெள்ளை தன் இராணியை தியாகம் செய்வதை கருப்பு கண்டிப்பாக ஏற்றுக் கொள்ள வேண்டியதுதான். வேறு வழியும் இல்லை. வெள்ளையின் காற்றாலை உத்தியைத் தடுக்க ஏதாவது முயற்சி மேற்கொள்ள நினைத்தால் கருப்பு தன் இராணியை இழக்க நேரிடும். எனவே **25. ... Qxh5 26. Rxg7+ Kh8 27. Rxf7+** என்று ஆட்டம் தொடர்கிறது. 27 ஆவது நகர்த்தலில் வெள்ளை அமைச்சரால் வெளிப்படும் முற்றுகையும் யானையால் நேரடி முற்றுகையும் மாறிமாறி தாக்குதல் தொடர்கிறது. **27. ...Kg8 28. Rg7+ Kh8 29. Rxb7+ Kg8 30. Rg7+ Kh8 31. Rg5+ Kh7 32. Rxh5.** கருப்பின் காய்கள் அனைத்தும் கருப்பு இராணி உட்பட ஒன்றன் பின் ஒன்றாக வெள்ளையால் கைப்பற்றப்படுகின்றன. ஆட்டத்தின் முடிவு வெள்ளைக்கு சாதகமாக முடிகிறது.  
நூற்றாண்டின் சிறந்த ஆட்டமாக கருதப்படும் பாபி பிசர் ஆட்டமும் ஒரு சிறந்த உதாரணமாகும். 18 முதல் 23 நகர்வுகள் வரை காற்றாலை உத்தி திட்டமிடப்பட்டுள்ளது. இந்த ஆட்டத்தில் ஒரு அமைச்சரும் ஒரு குதிரையும் காற்றாலைத் தாக்குதலில் ஈடுபடுகின்றன.  
காற்றாலை உத்தியைச் சித்தரிக்கும் விளக்கமான அமைப்புநிலை கீழே சித்தரிக்கப்பட்டுள்ளது.  
ஆட்டம் இவ்வாறு தொடர்கிறது.: **1. Rxg6+ Kh7 2. Rg7+ Kh8 3. Rxg5+ Kh7 4. Rg7+ Kh8 5. Rxf7+ Kg8 6. Rg7+ Kh8 7. Rxe7+ Kg8 8. Rg7+ Kh8 9. Rxg4+ Kh7 10. Rg7+ Kh8 11. Rxg3+ Kh7 12. Rg7+ Kh8 13. Rxd7+ Kg8 14. Rg7+ Kh8 15. Rxc7+ Kg8 16. Rg7+ Kh8 17. Rxb7+ Kg8 18. Rg7+ Kh8 19. Rxg2+ Kh7 20. Rg7+ Kh8 21. Kxa1** கருப்பு தோல்வியடைகிறது.
# மணலாறு பிரதேச செயலாளர் பிரிவு

**மணலாறு பிரதேச செயலாளர் பிரிவு**, (*Weli Oya Divisional Secretariat*) என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள பிரதேச செயலாளர் பிரிவாகும். இலங்கை உள்நாட்டுப் போர் மற்றும் அரசாங்க குடியேற்றத் திட்டங்கள் என்பவற்றால் இது அதிகம் பாதிக்கப்பட்டுள்ளது.
# மணலாறு பிரதேச செயலாளர் பிரிவு

## வரலாறு

தற்போது வெலி ஓயா என அழைக்கப்படும் இது சிங்கள குடியேற்றத்துக்கு முன் மணலாறு எனப் பெயர் பெற்றிருந்தது. இது அனுராதபுரம், முல்லைத்தீவு, திருகோணமலை மற்றும் வவுனியா மாவட்டங்களால் சூழப்பட்டுள்ளது. இப்பகுதிக்கு வடக்கே உள்ள பகுதி முன்னர் தமிழீழ விடுதலைப் புலிகளின் கட்டுப்பாட்டின் கீழ் காணப்பட்டமையால் இக்கிராமம் "எல்லைக் கிராமம்" என அழைக்கப்பட்டது.
# மணலாறு பிரதேச செயலாளர் பிரிவு

## வெளியிணைப்புகள்

- Sensitive colonization in Manal Aru (Welioya) area in Mullaithivu district
- *Pirapaharan*, Chapter 23 by T. Sabaratnam, (Volume 2) **Manal Aru becomes Weli Oya**
- At Manal Aru ( Weli Oya ) Sinhalese State Ethnically Cleansed Tamils By V.Thangavelu
# கோலியாத் வண்டுகள்

**கோலியாத் வண்டுகள்** (Goliathus) என்பன உலகில் உள்ள பூச்சிகள், வண்டுகள் இனத்தில் மிகப்பெரியதாகும். இவ்வின, உட்பிரிவைச் சேர்ந்த பூச்சிகள் ஆப்பிரிக்காவில் உள்ள வெப்பமண்டலக் காடுகளில் காணப்படுகின்றன.
இந்தக் கோலியாத் வண்டுகளில் வயதுக்குவந்தவைகளில் ஆண் வண்டுகள் 60-110 மில்லி மீட்டர் (2.4 - 4.3 அங்குலம் ) நீளமும், பெண்வண்டுகள் 50-80 மில்லி மீட்டர் (2.0 - 3.1 அங்குலம்) நீளம் உள்ளவையாகக் காணப்படுகின்றன. இந்த வண்டுகள் 80-100 கிராம் (2.8-3.5 அவுன்ஸ்) எடைவரை வளருகின்றன.
பெண் வண்டுகள் வெண்மையாகவும்-அடர் பழுப்பாகவும் இருக்கின்றன. ஆண் வண்டுகள் பொதுவாக வெள்ளை / / பழுப்பு / வெள்ளை கருப்பு அல்லது கருப்பு போன்ற நிறங்களில் காணப்படுகின்றன.
# சிங்களாந்தகபுரம்

**சிங்களாந்தகபுரம்** என்பது திருச்சி-துறையூர் நெடுஞ்சாலையில் 5 கி.மீ. தொலைவில் திருச்சிராப்பள்ளி மாவட்டத்திலுள்ள உள்ள ஓர் ஊராகும்.
# சிங்களாந்தகபுரம்

## சோழர்கள் பெருமை

ராஜராஜசோழனுக்கு இருந்த பல சிறப்புப் பெயர்களில் 'சிங்களாந்தகன்' என்ற பெயரும் ஒன்று. கேரளத்தை வென்று கேரளாந்தகன் என்ற பெயரில், தஞ்சைப் பெரிய கோயிலின் நுழைவு வாயில் பெயரிடப்பட்டது. ஈழ நாட்டை வென்று, சிங்களர்களுக்கு எமன் போல விளங்கியவதால் சிங்களாந்தகன் என்ற பெயரைப் பெற்றான். முதலாம் ராசேந்திர சோழனும் ஈழ நாட்டின் மீது படையெடுத்து வெற்றியடைந்தான். தனது தந்தையின் வெற்றி அடையாளமாக சிங்களாந்தகபுரம் என்னும் பெயரில் ஊரை நிறுவி, அமரசுந்தரேசுவரர் என்னும் சிவன் கோயிலை அமைத்துச் சிறப்பு செய்தான் என்பதை கோயிலில் காணும் ஒன்பது கல்வெட்டுக்களைக் கொண்டு அறியலாம்.
# சிங்களாந்தகபுரம்

## ஊரமைப்பு

இந்த கிராமத்தின் அமைவிடம் குறிப்பிடத்தக்கதாகும். தெருக்கள் நேராக கிழக்கு மேற்கிலும், தெற்கு வடக்கிலும் அமைந்துள்ளன. ஊரைச் சுற்றி பசுமையான நெல் வயல்கள் உள்ளன. நான்கு மூலைகளிலும் நான்கு கோயில்கள் உள்ளன. ஊரின் வடமேற்கில் சிவன் கோயில் அமைந்துள்ளது.
# சிங்களாந்தகபுரம்

## மேற்கோள்

<references>
# உய்யக்கொண்டான்

**உய்யக்கொண்டான்** ராஜராஜசோழனின் பட்டப்பெயர்களில் ஒன்றாகும்.
# உய்யக்கொண்டான்

## பொருள்

'உய்யக்கொண்டான்' என்பதற்கு பிழைக்குமாறு அருள் செய்தான் எனத் தமிழ்-தமிழ் அகரமுதலி குறிப்பிடுகிறது.
# உய்யக்கொண்டான்

## கால்வாய்

மாமன்னன் ராஜராஜனின் மகத்தான சாதனைகளுள் ஒன்று காவிரியின் தென் கரையில், குளித்தலைக்கு மேற்கே 15 கி.மீ. தொலைவிலுள்ள மாயனூர் என்னுமிடத்திலிருந்து ஒரு கால்வாயை வெட்டி, அதன் மூலமாக திருச்சி மாவட்டத்திலுள்ள காவிரியின் தென் கரை ஊர்களான பழையூர், அணலை, புலிவலம், சோமரசம்பேட்டை போன்ற ஊர்களுக்குப் பாசன வசதி செய்ததோடு அந்தக் கால்வாயை ஏரியூர் நாட்டுப்பகுதிக்கு கொண்டு வந்தது, அங்கு
# உய்யக்கொண்டான்

## பாசனம்

ராஜராஜன் உருவாக்கிய ஏரியூர் நாடு, பின்னர் ஏரிமங்கல நாடு என்ற பெயரில் அழைக்கப்படுகிறது. தற்போது ராயமுண்டான்பட்டி, வெண்டையம்பட்டி, வையாபுரிப்பட்டி, சுரக்குடிப்பட்டி, காங்கேயம்பட்டி, சோழகம்பட்டி, விண்ணணூர்ப்பட்டி, வேலிப்பட்டி, புதுப்பட்டி போன்ற ஊர்கள் அனைத்தும், உய்க்கொண்டான் வாய்க்காலின் பாசனத்தால் வளம் பெறுகின்றன. காவிரி நீர் உய்யக்கொண்டான் வாய்க்கால் வழியே வந்து ராயமுண்டான்பட்டி ஏரியை முலில் நிரப்புகிறது. அந்த ஏரி நிரம்பியவுடன் அடுத்து வெண்டையம்பட்டி பேரேரி நிரம்புகிறது.
# உய்யக்கொண்டான்

## மேற்கோள்

<references>
# உட்தொடு முக்கோணம்

ஒரு முக்கோணத்தின் **உட்தொடு முக்கோணம்** அல்லது **தொடு முக்கோணம்** (*Intouch triangle* or *contact triangle*) என்பது ஒரு முக்கோணத்தின் உள்வட்டமானது அம்முக்கோணத்தின் பக்கங்களைத் தொடும் மூன்று புள்ளிகளையும் உச்சிகளாகக் கொண்ட முக்கோணம் ஆகும். உட்தொடு முக்கோணமானது **கெர்கோன் முக்கோணம்** ( Gergonne triangle) எனவும் அழைக்கப்படுகிறது.  
எடுத்துக்காட்டாக, <math>\triangle ABC</math> -ன் உள்வட்டமானது முக்கோணத்தின் பக்கங்களைத் தொடும்புள்ளிகள்:
:*T<sub>A</sub>* , உச்சி *A* -க்கு எதிர்ப்பக்கத்தின் தொடு புள்ளி;
:*T<sub>B</sub>* , உச்சி *B* -க்கு எதிர்ப்பக்கத்தின் தொடு புள்ளி
:*T<sub>C</sub>* , உச்சி *C* -க்கு எதிர்ப்பக்கத்தின் தொடு புள்ளி  
இம் மூன்று தொடுபுள்ளிகளையும் உச்சிகளாகக் கொண்ட முக்கோணம் <math>\triangle T_AT_BT_C</math> உட்தொடு முக்கோணமாகும். <math>\triangle ABC</math>-ன் உள்வட்டமானது <math>\triangle</math>*T<sub>A</sub>T<sub>B</sub>T<sub>C</sub>* -க்கு சுற்றுவட்டமாக இருக்கும்.  
<math>\triangle ABC</math> -ன் பக்கங்கள் <math>\ BC,</math> <math>\ CA,</math> <math>\ AB,</math> -க்கு வரையப்பட்ட வெளிவட்டங்களின் தொடு புள்ளிகளை உச்சிகளாகக் கொண்ட முக்கோணம், வெளித்தொடு முக்கோணம் ஆகும். <math>\triangle ABC</math> -ன் உட்கோண இருசமவெட்டிகளானது முக்கோணத்தின் பக்கங்களை வெட்டும் புள்ளிகளால் உருவாகும் முக்கோணம், **உள்மைய முக்கோணம்** (incentral triangle) எனப்படும்.
# உட்தொடு முக்கோணம்

## உட்தொடு முக்கோணத்தின் உச்சிகள்

உட்தொடு முக்கோணத்தின் உச்சிகளின் முக்கோட்டு ஆட்கூறுகள் (Trilinear coordinates)
:<math> A-\text{vertex}= 0 : \sec^2 \(\frac{B}{2}\) :\sec^2\(\frac{C}{2}\)</math>
:<math> B-\text{vertex}= \sec^2 \(\frac{A}{2}\):0:\sec^2\(\frac{C}{2}\)</math>
:<math> C-\text{vertex}= \sec^2 \(\frac{A}{2}\) :\sec^2\(\frac{B}{2}\):0</math>
# உட்தொடு முக்கோணம்

## பக்க நீளங்கள்

மூல முக்கோணம் <math>\triangle ABC</math> இன் பக்கநீளங்கள் a, b, c மற்றும் கோணங்கள் A, B, C எனில் உட்தொடு முக்கோணத்தின் பக்கநீளங்கள்:
:<math>a^,= (-a+b+c)cos(1/2A)</math>
:<math>b^, = (a-b+c)cos(1/2B)</math>
:<math>c^, = (a+b-c)cos(1/2C)</math>.
# உட்தொடு முக்கோணம்

## பரப்பளவு

உட்தொடு முக்கோணத்தின் பரப்பளவு காணும் வாய்ப்பாடுகள்:
<math>\Delta^, = \frac{(a+b-c)(a-b+c)(-a+b+c)}{(4abc)}\Delta</math>
:: <math>=\frac{2r^2s}{abc}\Delta</math>
::<math> =\frac{\Delta^2}{2Rs}</math>  
<math>\Delta</math>, r, s, R முறையேமூல முக்கோணம் <math>\triangle ABC</math>இன் பரப்பளவு, உள்வட்ட ஆரம், அரைச்சுற்றளவு, சுற்றுவட்ட ஆரம் ஆகும். வெளித்தொடு முக்கோணம், உட்தொடு முக்கோணம் இரண்டின் பரப்பளவும் சமமானவை.
# உட்தொடு முக்கோணம்

## கெர்கோன் புள்ளி

*AT<sub>A</sub>*, *BT<sub>B</sub>* மற்றும் *CT<sub>C</sub>* கோடுகள் மூன்றும் ஒரு புள்ளியில் சந்திக்கின்றன. அப்புள்ளியானது, <math>\triangle ABC</math>-இன் **கெர்கோன் புள்ளி** *Ge* – *X(7)* எனப்படும். <math>\triangle ABC</math>-இன் கெர்கோன் புள்ளியானது நாகெல் புள்ளியின் ஐசோட்டாமிக் இணையியமாகவும் உட்தொடு முக்கோணத்தின் சமச்சரிவு இடைக்கோட்டுப் புள்ளியாகவும் இருக்கும். மேலும் கெர்கோன் புள்ளி ஒரு முக்கோண மையமாகும்.
# உட்தொடு முக்கோணம்

## கெர்கோன் புள்ளி

### கெர்கோன் புள்ளியின் ஆட்கூறுகள்

கெர்கோன் புள்ளியின் முக்கோட்டு ஆட்கூறுகள்:
: <math>\sec^2\(\frac{A}{2}\) : \sec^2 \(\frac{B}{2}\) : \sec^2\(\frac{C}{2}\)</math>,
::::(அல்லது சைன் விதியைப் பயன்படுத்தி)
: <math>\frac{bc}{b+ c - a} : \frac{ca}{c + a-b} : \frac{ab}{a+b-c}</math>.
# மகேந்திர நுளம்பன்

**மகேந்திர நுளம்பன்** (கி.பி.870-895) என்பவன் ஒரு நுளம்பச் சிற்றரசனாவான். இவன் ஒன்பதாம் நூற்றாண்டின் பிற்பகுதியில் அனந்தபூர் மாவட்டத்தில் உள்ள ஹேமாவதி என்ற இடத்தைத் தலைநகரமாகக் கொண்டு ஆண்டுவந்த நுளம்பர் மரபைச்சேர்ந்த மன்னனாவான். மகேந்திரனின் தந்தை நொளம்பாதிராசன்; தாய் கங்க இளவரசி ஜெயபீ. மகேந்திரன் மனைவியும் காமபே என்ற கங்க மரபைச் சேர்ந்த இளவரசி ஆவாள்.
# மகேந்திர நுளம்பன்

## தகடூரைக் கைப்பற்றல்

இவன் தகடூர் மீது படை எடுத்துவந்து அதன் அப்போதைய ஆட்சியாளனான பாண அரசனை வென்று, தகடூரைக் கைப்பற்றி (கி.பி.873) அதைத் தனது தலைநகராக்கிக் கொண்டான். அது முதல் கி.பி.968 வரை தகடூர் நுளம்பரது ஆட்சிக்கு உட்பட்டிருந்தது.
# மகேந்திர நுளம்பன்

## பணிகள்

இவன் சைவச் சமயத்தைப் பெரிதும் போற்றியவன். தர்மபுரி மாவட்டம் அதியமான் கோட்டையல் உள்ள சிவாலயம் இவன் காலத்தில் கட்டப்பட்டதாகும். இதனாலேயே அந்த ஈசன் பெயர் **மயிந்தீசுவரம் உடையார்** என்னும் பெயரைக்கொண்டார் என்று கூறப்படுகிறது.
# தொடு முக்கோணம்

வடிவவியலில், செங்கோண முக்கோணமல்லாத ஒரு முக்கோணத்தின் சுற்று வட்டத்திற்கு அம்முக்கோணத்தின் மூன்று உச்சிப் புள்ளிகளிலிருந்து வரையப்பட்ட தொடுகோடுகளை மூன்று பக்கங்களாகக் கொண்ட மற்றதொரு முக்கோணம், முதல் முக்கோணத்தின் **தொடு முக்கோணம்** (*tangential triangle*) ஆகும்.  
செங்கோண முக்கோணத்தின் குறுங்கோண உச்சிகளில் அதன் சுற்று வட்டத்தின் தொடுகோடுகள் இரண்டும் இணையாக இருக்குமாகையால் அவை இரண்டும் ஒரு முக்கோணத்தின் பக்கங்களாக இருக்க முடியாது. எனவே ஒரு செங்கோண முக்கோணத்திற்குத் தொடு முக்கோணம் கிடையாது.
# தொடு முக்கோணம்

## பிற தொடர்புகள்

- தொடு முக்கோணத்தின் உள்வட்டமும் முதல் முக்கோணத்தின் சுற்றுவட்டமும் ஒரே வட்டமாக இருக்கும்.
- தொடு முக்கோணத்தின் சுற்றுவட்ட மையம், முதல் முக்கோணத்தின் ஆய்லர் கோட்டின் மீது அமையும்.
- எடுத்துக்கொள்ளப்பட்ட முக்கோணமும் அதன் தொடு முக்கோணமும் காண்பமைவு கொண்டவை. முதல் முக்கோணத்தின் உச்சிகளோடு அவற்றோடு ஒத்த தொடு முக்கோணத்தின் உச்சிகளை இணைக்கும் கோடுகள் ஒரே புள்ளியில் சந்திக்கும்.
- முதல் முக்கோணத்தின் சுற்று வட்டம், ஒன்பது-புள்ளி வட்டம், முனைவு வட்டம் மற்றும் தொடுமுக்கோணத்தின் சுற்று வட்டம் ஆகியவை பொது அச்சு வட்டங்களாக இருக்கும்.
- தொடு முக்கோணத்திற்கு அதன் முதல் முக்கோணம் கெர்கோன் முக்கோணமாகும்.
# தண்டகாரண்யம்

**தண்டகாரண்யம்** ,, இந்தியாவின், சத்தீஸ்கர் மாநிலத்தில் அமைந்துள்ளது. சுமார் 90,000 சதுர கிலோ மீட்டர் சுற்றளவு கொண்ட அடர்ந்த காட்டுப்பகுதி. மேற்கே அபூஜ்மார்மலை, கிழக்கே கிழக்குமலைத் தொடர், சத்தீஸ்கர், மகாராஷ்டிரம், ஒடிசா, ஆந்திரா மாநிலங்களின் எல்லைப்பகுதியில் அமைந்துள்ள காட்டுப்பகுதிகளை உள்ளடக்கியது தண்டகாரண்யம்.இராமாயணத்தில் குறிக்கப்படும், தண்டகாரண்யம் (தண்டக+ஆரண்யம்) அடர்ந்த காட்டுப்பகுதியாகும். தண்டனைக்குரியவர்கள் வசிக்கும் காடு என்பதே தண்டகாரண்யம் என்பதன் பொருள்.  
2000ஆம் ஆண்டில் சத்தீஸ்கர் தனி மாநிலமாக உருவான போது, தண்டகாரணயத்தின் பகுதிகள் கங்கேர் (1999), தந்தேவாடா(2000), பிஜப்பூர் (2007), நாராயண்பூர்(2007), கோண்டாகாவ் (2012), சுக்மா(2012) என ஏழு மாவட்டங்களாகப் பிரிக்கப்பட்டது.  
தண்டகாரண்யம் வனப்பகுதியில் வாழும் மக்களில் நான்கில் மூன்று பங்கினர் மலைவாழ் பழங்குடி மக்கள் ஆவர். அவர்களில் முக்கியமான பழங்குடி இனங்கள் 1. கோண்டு மக்கள் , 2. முரியாக்கள், 3. ஹல்பாக்கள் மற்றும் 4. அபுஜ்மரியாக்கள்.  
தண்டகாரண்யப் பகுதி நள வம்சம், நாகர்கள், காகதீய வம்சம், சாளுக்கியர்கள் மற்றும் மராட்டிய மன்னர்களால் ஆளப்பட்டது.
# தண்டகாரண்யம்

## இராமாயணத்தில்

இராமாயண இதிகாசத்தில் இராமர் 14 ஆண்டு வன வாசத்தின் போது, சீதை மற்றும் இலக்குவனுடன் சில காலம் தண்டகாரண்யத்தில் கழித்தார் என இராமாயண இதிகாசம் கூறுகிறது. இந்த தண்டகாரண்யத்தில், மாரீசன் தங்க மான் வடிவில் உலாவினான். சீதை, அந்த தங்க மானை பிடித்துத் தரும்படி கேட்டதால், இராமன் மற்றும் இலக்குவன் தங்க மானை தேடிச் சென்றனர். சீதை தனிமையில் இருக்கையில், இராவணன் கவர்ந்து, இலங்கையின் அசோக வனத்தில் சிறை வைத்த நிகழ்வுகள், இராமாயணத்தின் ஆரண்ய காண்டத்தில் கூறப்படுகிறது.
# பற்றுக்காய் உத்தி

சதுரங்க விளையாட்டில் **பற்றுக்காய் உத்தி***(Skewer)* என்பது **ஊடுகதிர் தாக்குதல்** அல்லது **எக்சு கதிர் தாக்குதல்** என்றும் அழைக்கப்படுகிறது. சதுரங்க ஆட்டத்தில் செருகி உருவாக்கும் இக்கட்டான நிலை போலவே பற்றுக்காய் உத்தியும் இத்தகைய நிலைப்பாட்டை எதிரிக்கு உண்டாக்குகிறது. உண்மையில் பற்றுக்காய் சில சமயங்களில் எதிர் செருகி என்றும் அழைக்கப்படுகிறது. செருகி, பற்றுக்காய் இரண்டிற்கும் உள்ள வேறுபாடு என்னவெனில் பற்றுக்காய் உத்தியில் அதிக மதிப்புடைய காய் முன்பாகவும் குறைவான மதிப்புள்ள காய் பின்னாலும் இருக்கும். இதனால் எதிரி அதிகமதிப்புள்ள காயை வேறு இடத்திற்கு நகர்த்த வலியுறுத்தப்படுகிறார். குறைவான மதிப்புடைய காயை தாக்குபவர் கைப்பற்றிக் கொள்ளலாம். ( பார்க்கவும்: சதுரங்க காய்களின் சார்பு மதிப்பு ) நீண்ட தூரம் தாக்க வல்லமை கொண்ட இராணி , யானை மற்றும் அமைச்சர் போன்ற காய்கள் பற்றுக்காய்களாக முடியும்.
# பற்றுக்காய் உத்தி

## வகைகள்

பற்றுக்காய்களை, இலக்குப் பற்றுக்காய் . சார்புப் பற்றுக்காய் என இரண்டு வகையாக பிரிக்கலாம். இலக்குப் பற்றுக்காய் உத்தியாக இருந்தால் அங்கு அரசர் முற்றுகையில் இருப்பார். சதுரங்க விதிகளுக்கு உட்பட்டு அரசரை கட்டாயமாக முற்றுகையில் இருந்து விடுவிக்க முயலவேண்டும். சார்புப் பற்றுக்காய் உத்தியெனில் அங்கு அரசரைத் தவிர பிற காய்கள் தாக்கப்படும் அபாயத்தில் இருக்கும். எனவே இங்கு தாக்கப்படும் காயைத்தான் நகர்த்த வேண்டுமென்ற கட்டாயம் இல்லை.
# பற்றுக்காய் உத்தி

## வகைகள்

### சார்புப் பற்றுக்காய்

அருகிலுள்ள படத்தில் கருப்பு நகர்வை செய்ய வேண்டும். வெள்ளை அமைச்சர் கருப்பு இராணியை பற்றுக்காயாக வைத்து யானையைக் கைப்பற்ற திட்டமிட்டுள்ளார். யானையை விட இராணியின் சார்பு மதிப்பு அதிகமென்பதால் இராணியை கட்டாயமாக காப்பாற்ற வேண்டிய நிலையில் கருப்பு உள்ளார். எனவே அடுத்த நகர்வை இராணியை வேறு இடத்திற்கு நகர்த்துவார். வெள்ளைக்கு கருப்பு யானை கிடைக்கிறது. இந்த உத்தியே சார்புப் பற்றுக்காய் உத்தி எனப்படுகிறது.
# பற்றுக்காய் உத்தி

## வகைகள்

### இலக்குப் பற்றுக்காய்

அருகிலுள்ள படத்தில் வெள்ளை நகர்வை செய்ய வேண்டும். கருப்பு அமைச்சர் வெள்ளை அரசரை பற்றுகாயாக வைத்து இராணியைக் கைப்பற்றத் திட்டமிட்டுள்ளார். இவ்வாறு அரசரை பற்றுக்காயாக்கி திட்டமிடுவதுதான் இலக்குப் பற்றுக்காய் உத்தி எனப்படும். இங்கு கட்டாயமாக அரசரைத்தான் நகர்த்த வேண்டும். இதனால் கருப்புக்கு வெள்ளை இராணி கிடைக்கிறது. அதிக மதிப்புடைய காய் நேரடியாகத் தாக்கப்படுகிறது என்பதால் செருகியை காட்டிலும் பற்றுக்காய் உத்தி பயனுள்ளதாக கருதப்படுகிறது.
# பற்றுக்காய் உத்தி

## போட்டியிலிருந்து உதாரணம்

1989 ஆம் ஆண்டில் நைகல் சார்ட்டு மற்றும் ரபேல் வகானியன் இடையில் நடைபெற்ற ஆட்டத்தில் வெள்ளை தன்னுடைய அமைச்சரை தியாகம் செய்து இலக்குப் பற்றுக்காய் உத்தியின் மூலமாக கருப்பு இராணியைக் கைப்பற்றுகிறது. வெள்ளை கடைசியாக 51. Be5+ என்று விளையாடியுள்ளார். கருப்பு 51...Kxe5 என்று விளையாடினால் வெள்ளை 52.Qc3+ என்று விளையாடி கருப்பு இராணியைக் கைப்பற்றிவிடலாம். கருப்பு தோல்வியை ஏற்றுக் கொண்டு விலகுகிறார்.
# தேசிய நெடுஞ்சாலை 8எ (இந்தியா)

**தேசிய நெடுஞ்சாலை 8எ** (NH 8A) குஜராத் மாநிலத்தில் உள்ள இந்திய தேசிய நெடுஞ்சாலையாகும்.
இச்சாலை அகமதாபாத்தை நாராயண் சரோவர் பகுதியுடன் இணைக்கிறது. இதன் மொத்த நீளம் 618 கி.மீ. (384 மைல்) ஆகும்.
# தேசிய நெடுஞ்சாலை 8எ (இந்தியா)

## வழித்தடம்

- பகோடரா
- லிம்ப்டி
- சாய்லா
- பமென்போர்
- வங்கனெர்
- மொர்வி
- சமகியரி
- பசௌ
- கண்ட்லா
- மண்ட்வி
- கொதர
- பனடா
- நலியா
# அமோனியம் சல்பைடு

**அமோனியம் சல்பைடு** (*Ammonium sulfide*) அல்லது **ஈரமோனியம் சல்பைடு** (*diammonium sulfide*) என்ற வேதிப் பொருள் (NH<sub>4</sub>)<sub>2</sub>S மூலக்கூறு வாய்பாடு கொண்ட ஒரு நிலையற்ற உப்பு ஆகும். இந்த உப்பை உட்கிடக்கையாகக் கொண்டுள்ள நீரியக் கரைசல்கள் வணிகரீதியாக கிடைக்கின்றன. அமிலக் கூட்டுபிரிவு மாறிலி p*K*<sub>a</sub> = 15 என்ற மதிப்புக்கு மிகையான சேர்மங்களில் ஐதரோசல்பைடு அயனி சிறப்பாக சொல்லிக் கொள்ளுமளவிற்கு அமோனியாவால் புரோட்டான் நீக்கம் செய்யப்படுவதில்லை. அதனால் அத்தகைய கரைசல்களில் அமோனியா மற்றும் (NH<sub>4</sub>)SH கலவை முக்கியமாகக் கலந்திருக்கும். அமோனியம் சல்பைடு உப்புக் கரைசல் எப்போதாவது ஒளிப்படத் துலக்கத்தில் பயன்படுத்தப்படுகிறது. பித்தளைக்கு களிம்பு பூச்சாகவும் நெசவுத் தொழிலிலும் இது பயன்படுகிறது. மேலும் இதனுடைய தாக்கும் துர்நாற்றம் காரணமாக இது முடை நாற்ற வெடிகுண்டுகள் போன்ற பொருட்களில் முக்கியமான கூட்டுப் பொருளாக உள்ளது.
# அமோனியம் சல்பைடு

## பாதுகாப்பு

அமோனியம் சல்பைடு கரைசல்கள் அபாயமானவை. நச்சுத்தன்மை கொண்ட ஐதரசன் சல்பைடை உருவாக்கும் ஆதாரப் பொருளாகவும் இது உள்ளது.
# தேசிய நெடுஞ்சாலை 8பி (இந்தியா)

**தேசிய நெடுஞ்சாலை 8பி** (NH 8B) குஜராத் மாநிலத்தில் உள்ள நெடுஞ்சாலைகளில் ஒன்று. இச்சாலை பமன்போர், போர்பந்தர் போன்ற பகுதிகளை இணைக்கிறது. இதன் மொத்த நீளம் 206 கி.மீ. (128 மைல்) ஆகும்.
தேசிய நெடுஞ்சாலை 8பி ஆனது வடக்கு - தெற்கு, கிழக்கு - மேற்கு இணைப்புகளின் பகுதி ஆகும்.
# தேசிய நெடுஞ்சாலை 8பி (இந்தியா)

## வழித்தடம்

- ராஜ்கோட்
- கொண்டல்
- ஜெட்பூர்
- உப்லேட்
- ராணவவ்
# காலக்கணிப்பு விண்மீன்

**காலக்கணிப்பு விண்மீன்** (*star clock*) என்பது இரவு நேரத்தில் விண்மீன்களைப் பயன்படுத்தி நேரத்தைக் கணிக்கும் ஒரு முறையாகும். இம்முறையில், நிலையான கடிகாரத்தின் அடிப்படையில் வானத்தில் எழுமீனின் நிலைப்பாட்டை எளிய கூட்டல் கழித்தல் கணக்கீடுகளின் மூலம் அளவிட்டு நேரம் முடிவு செய்யப்படுகிறது. இம்முறைக்கு எந்த கருவிகளும் தேவையில்லை. மற்றவர்கள் காட்சிக் கோளம் மற்றும் கோள் மண்டலம் ஆகியவற்றைப் பயன்படுத்துகின்றனர்.  
சராசரி விண் நேர வீதத்தைக் காண்பிக்குமாறு ஒரு கடிகார சீரியக்கியை சரிசெய்து கொள்ள முடியும். அவ்வாறு சரி செய்து கொண்ட பின்னர் உற்றுநோக்குபவர்கள் தங்களுடைய உள்ளூர் சராசரி விண் நேர வீதத்தை அமைத்துக் கொள்கின்றனர். பின்னர் ஒரு விண்மீன் அதனுடைய விண்நேரத்தில் வலஎழுச்சிக் கோணம் வாயிலாக உலக தெற்கு வடக்கு சுற்றுக்கோட்டை வடக்கு அல்லது தெற்கில் கடந்து போவதைக் கொண்டு நேரத்தைக் கணக்கிடுகின்றனர்.
# காலக்கணிப்பு விண்மீன்

## இவற்றையும் காண்க

- விண்நேரம்
# காலக்கணிப்பு விண்மீன்

## வெளிப்புற இணைப்புகள்

- Telling Time by Sun and Stars by John P. Pratt
- Inquiry.net
# கன்னாதிட்டி காளி கோவில்

**கன்னாதிட்டி காளி கோவில்** இலங்கையின் வடபகுதியான யாழ்ப்பாணம் நகரத்தில் கஸ்தூரியார் தெருவும் கன்னாதிட்டி தெருவும் சந்திக்கும் இடத்தில் அமைந்துள்ளது. யாழ்ப்பாணம் தொடருந்து நிலையத்தில் இருந்து 1.5 கி.மீ. தூரத்தில் அமைந்துள்ளது. காளி அம்பாள் வடக்கு பார்த்து அமர்ந்துள்ளார். காளிதேவியின் நேர் எதிரே தாமரை குளம் அமைந்துள்ளது. வெளிப்புறத்தில் கிழக்கு பார்த்து முதல் தரிசனம் அருள்பவர் மூக்சிக்கவாகனன் பறந்து விரிந்த அரசமரத்தடியின் கீழே சந்நிதி கொண்டிருக்கிறார். இக் கோவிலைச் சுற்றி வடமேற்கில் சிவன் கோவிலும் வடகிழக்கில் பெருமாள் கோவிலும் அமைந்துள்ளன.  
நவராத்திரி காலங்களில் வெகு சிறப்பாகப் பூசைகள் நடைபெறும். மாசி மாதம் அம்பாளுக்குத் திருவிழா பத்து நாட்கள் நடைபெறும் அத்துடன் அந்நாட்களில் உத்சவ அம்பிகை எட்டு யாழிகள் அமைந்த சித்திரத் தேரில் மேல் அமர்ந்து வெளிவீதி உலா வருவாள்.
# சாக்சபோன்

கூம்பிசைக்கருவி அல்லது “**சாக்சபோன்”** துளைக்கருவி வகையைச் சேர்ந்த ஓர் மேற்கத்திய காற்றிசைக் கருவி .
# சாக்சபோன்

## சாக்சபோனின் வரலாறு

பண்டைய இந்தியாவின் கோயில் திருவிழாக்களின்போதும், மன்னர்கள் ஊர்வலம் செல்லும்போதும், 'பூரி' எனும் பெயர்கொண்ட இசைக் கருவி வாசிக்கப்பட்டது. இந்த இசைக் கருவி, பித்தளையால் செய்யப்பட்டிருக்கும். பிற்காலத்தில் மேலை நாடுகளில் தோன்றிய டிரம்பட், சாக்சபோன் போன்ற காற்றுக் கருவிகள் இந்த 'பூரி'யை ஒத்திருந்தன.  
1840ஆம் ஆண்டில் அடோல்ப் சக்ஸ் என்பவர் இக்கருவியை கண்டுபிடித்ததால், அவரின் பெயரை உள்ளடக்கி சாக்சபோன் என அழைக்கப்படலாயிற்று.
# சாக்சபோன்

## கூம்பிசைக்கருவி / சாக்சபோனின் வடிவமைப்பு

பித்தளை அல்லது ஜெர்மன் வெள்ளியால் செய்யப்படும் சாக்சபோன், ஆங்கில எழுத்தான 'U' வடிவத்தில் அமையப் பெற்றிருக்கும். வாய் வைத்து ஊதும் முனையில் மூங்கில் பட்டை பொருத்தப்பட்டிருக்கும். விரல்துளைகளில் 'அசையும் பொத்தான்கள்' அமைந்திருக்கும். வாயால் ஊதிக்கொண்டு, இந்தப் பொத்தான்களை மூடித் திறந்து இசைப்பர். அப்போது வெளியாகும் ஒலி, உலோக நாதமாக இருக்கும்.
# சாக்சபோன்

## புகழ்பெற்ற கலைஞர்கள்

- அமெரிக்காவின் சார்லி பார்க்கர் என்பவர், சாக்சபோன் வாசித்து பெரும்புகழ் ஈட்டினார்.
- இந்தியாவின் கத்ரி கோபால்நாத், கருநாடக இசையை சாக்சபோனில் வாசித்து, புதுமையான நிகழ்ச்சிகளைச் செய்தவர். கருநாடக இசையில் பயன்படுத்தும் வகையில் சாக்சபோனில் சில மாற்றங்களை இவர் செய்தார்.  
- பக்கம் எண்கள்: 417 & 418, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)
# சாக்சபோன்

## வெளியிணைப்புகள்

- Instruments In Depth: The Saxophone
# விடியும் முன்

**விடியும் முன்**, 2013 இல் வெளியான தமிழ்த் திரைப்படம். இதனை பாலாஜி கே. குமார் இயக்கியுள்ளார். இப்படம் நான்கு நண்பர்களைப் பற்றிய கதையாக உள்ளது.
# விடியும் முன்

## நடிப்பு

- பூஜா உமாசங்கர்
- மாளவிகா மணிகுட்டன்
- அமரேந்திரன்
- ஜான் விஜய்
- வினோத் கிசன்
- லட்சுமி ராமகிருஷ்ணன்
# விடியும் முன்

## இசை

இப்படத்துக்கு கிரிஷ் கோபாலகிருஷ்ணன் இசை அமைத்துள்ளார்.
# வருவாய் கிராமம்

**வருவாய் கிராமம்** தமிழ்நாடு அரசின் வருவாய் துறையின் கீழ் நிலை அங்கமாகும். இது சில கிராமங்களை உள்ளடக்கிய வருவாய்த் துறையின் நிர்வாகப் பகுதி ஆகும். இதன் அரச நிர்வாகப் பொறுப்பாளர் கிராம நிர்வாக அலுவலர் ஆவார். கிராம நிர்வாக அலுவலருக்கு ஒன்று அல்லது ஒன்றுக்கு மேற்பட்ட உதவியாளர்கள் இருப்பார்கள்.
# புபொப 61

**புபொப 61** *(NGC 61)* என்பது திமிங்கில் விண்மீன் குழாமில் உள்ள **புபொப 61-அ** (அல்லது புபொப 61-1) மற்றும் **புபொப 61-ஆ** ( அல்லது புபொப 61-2 ) என்ற ஒரு சோடி ஒடுக்க உருவ அண்டங்களைக் குறிக்கும். இவை இரண்டும் 1785 ஆம் ஆண்டு செப்டம்பர் 10 ஆம் நாள் வில்லியம் எர்சல் என்பவரால் கண்டறியப்பட்டது.
# புபொப 62

**புபொப 62** *(NGC 62)* என்பது திமிங்கில விண்மீன் குழாமில் உள்ள ஒரு சுருள் விண்மீன் பேரடையைக் குறிக்கிறது. இது நடுவரை ஏற்றம் நஏ 00ம 17நி 05..4வி, நடுவரை இறக்கம் நஇ −13° 29′ 15″ என்ற அளவிலும் மற்றும் தோற்ற ஒளிப்பொலிவெண் 13.5 என்ற மதிப்பும் கொண்டுள்ளது.
# புபொப 62

## கண்டுபிடிப்பு

1883 ஆம் ஆண்டு அக்டோபர் மாதம் 8 ஆம் நாளில் எடோர்டு சீன் – மேரி சிடிபன் இச்சுருள் விண்மீன் பேரடையைக் கண்டறிந்தார்.  
- Deep Sky Log
# புபொப 63

**புபொப 63** *(NGC 63)* என்பது பீசசு விண்மீன் குழாமில் உள்ள ஒரு சுருள் விண்மீன் பேரடையைக் குறிக்கிறது. இது நடுவரை ஏற்றம் நஏ 00ம 17நி 45.5வி, நடுவரை இறக்கம் நஇ −11° 27′ 01″ என்ற அளவிலும் மற்றும் தோற்ற ஒளிப்பொலிவெண் 12.63 என்ற மதிப்பும் கொண்டுள்ளது .
# புபொப 63

## கண்டுபிடிப்பு

1865 ஆம் ஆண்டில் எயின்ரிச் லூயிசு டிஅரெசுடு இச்சுருள் விண்மீன் பேரடையைக் கண்டறிந்தார்.  
- NASA/IPAC Extragalactic Database
# மலாக்கா மாநகரம்

**மலாக்கா மாநகரம்** (ஆங்கிலம்: *Malacca Historical City*; மலாய்: *Bandaraya Melaka*) என்பது மலாக்கா மாநிலத்தின் தலைநகரமாகும். *ஸ்ரீ நெகிரி* என அழைக்கப்படும் மலாக்கா மாநிலத்தின் நிர்வாக மேம்பாட்டு மையம்; மலாக்கா முதலமைச்சரின் பணிமனை; மாநில அரசாங்கச் செயலாளரின் பணிமனை; மலாக்கா மாநில சட்டமன்றம் போன்றவை இங்கு உள்ளன.  
யுனெஸ்கோ நிறுவனம், 2008 ஆம் ஆண்டு சூலை 7-ஆம் தேதி மலாக்காவை உலகப் பாரம்பரியக் களங்களில் ஒன்றாக அறிவித்தது. அதே திகதியில், பினாங்கு மாநிலத்தின் ஜோர்ஜ் டவுன் மாநகரமும் உலகப் பாரம்பரியக் களமாக அறிவிக்கப்பட்டது.
# மலாக்கா மாநகரம்

## வரலாறு

இப்போது மலாக்கா மாநகரம் அமைந்து இருக்கும் இடம்தான், முன்பு காலத்தில் மலாக்கா வரலாற்றின் மையமாக இருந்தது. அங்குதான் மலாக்கா சுல்தானகத்தின் தலைநகரமும் இருந்தது. 1511-ஆம் ஆண்டு, அந்த நகரத்தைப் போர்த்துகீசியர்கள் கைப்பற்றும் வரையில், தென்கிழக்காசியாவில் நுழைமுகத் துறைமுகமாக இருந்தது.  
மலாக்கா சுல்தானகம் வீழ்ச்சியுற்ற பின்னர், சில நூறு ஆண்டுகளாக, போர்த்துகீசியர்கள், டச்சுக்காரர்கள், பிரித்தானியர்கள் ஆட்சி செய்து இருக்கிறார்கள். அவர்களுடைய ஆளுமையின் தாக்கங்களை இன்றும் மலாக்காவில் காண முடியும். அவர்கள் விட்டுச் சென்ற கலாசார பின்னணிகள், கட்டிட வடிவமைப்புகள் இன்னும் மலாக்கா மாநகரில் பிரதிபலிக்கின்றன.
# மலாக்கா மாநகரம்

## வரலாறு

### மலாக்கா சுல்தானகம்

14-ஆம் நூற்றாண்டின் இறுதிவாக்கில், மஜாபாகித் பேரரசின் தலைமைத்துவத்தில் போராட்டம் ஏற்பட்ட கால கட்டம். அந்தக் கட்டத்தில் இருந்துதான் மலாக்காவின் வரலாறும் தொடங்குகிறது. மஜாபாகித் பேரரசின் தலைமைத்துவத்திற்கு நடந்த போராட்டத்தில், சுமத்திரா, பலெம்பாங்கைச் சேர்ந்த இளவரசர் பரமேசுவராவுக்கும் பங்கு உண்டு.  
அந்தத் தலைமைத்துவப் போராட்டத்தில் பரமேசுவரா தோற்கடிக்கப்பட்டதும், பாதுகாப்பு கோரி துமாசிக்கிற்குத் தப்பிச் சென்றார். துமாசிக் என்பது இப்போதைய சிங்கப்பூர். அந்தச் சமயத்தில் துமாசிக் நிலப்பகுதி, சயாம் (தாய்லாந்து) நாட்டின் அதிகாரக் கீழ்மையில் இருந்தது. அந்தக் கட்டத்தில் துமாசிக்கை ஆட்சி செய்த உள்ளூர் தலைவர் கொல்லப்பட்டார். அதனை ஒரு வாய்ப்பாகப் பயன்படுத்திக் கொண்ட பரமேஸ்வரா, துமாசிக்கின் ஆளுநராகத் தம்மைப் பிரகடனப் படுத்திக் கொண்டார்.
# மலாக்கா மாநகரம்

## வரலாறு

### சயாம் படையெடுப்பு

இறுதிக் கட்டமாக 1391-இல், துமாசிக்கின் மீது சயாம் படையெடுத்து வந்தது. அந்தப் படையெடுப்பில் பரமேசுவரா தோற்கடிக்கப் பட்டார். அதற்கு அருகாமையில் *கோத்தா பூரோக்* எனும் மற்றோர் இடமும் இருக்கிறது.  
இந்த இரு இடங்களில் ஏதாவது ஓர் இடத்தில் தன்னுடைய புதிய அரசை உருவாக்கலாம் என்று பரமேசுவரா தீர்மானித்தார். நன்கு ஆராய்ந்து பார்த்ததில் அந்த இடங்கள் இரண்டுமே பரமேசுவராவுக்குப் பிடிக்கவில்லை. ஒரு புதிய அரசு அமைக்கப் பொருத்தமாகவும் அமையவில்லை. ஆகவே அவர் தொடர்ந்து வட திசையை நோக்கிப் பயணத்தை மேற்கொண்டார்.
# மலாக்கா மாநகரம்

## வரலாறு

### செனிங் ஊஜோங்

அப்படி போய்க் கொண்டிருக்கும் போது செனிங் ஊஜோங் எனும் இடத்தை அடைந்தார். இந்தச் செனிங் ஊஜோங் இப்போது சுங்கை ஊஜோங் என்று அழைக்கப் படுகிறது. இந்த இடத்திலிருந்து, சற்று தள்ளி ஒரு மீன்பிடி கிராமம் தென்பட்டது. அந்தக் கிராமம் பெர்த்தாம் ஆற்றின் துறைமுகத்தில் இருந்தது. பெர்த்தாம் ஆறு இப்போது மலாக்கா ஆறு என்று அழைக்கப் படுகின்றது. சருகுமானின் துணிச்சலைக் கண்டு பரமேஸ்வரா பிரமித்துப் போனார்.  
பலவீனமான ஒன்று வலிமையான ஒன்றை எதிர்கொள்வது நல்ல ஒரு சகுனம் என்று கருதினார். எனவே, அவர் ஓய்வு எடுத்த இடத்திலேயே ஒரு அரசை உருவாக்கலாமே எனும் ஓர் எண்ணம் எழுந்தது. அதன்படி மலாக்கா எனும் பேரரசு அதே இடத்தில் உருவானது.
# மலாக்கா மாநகரம்

## வரலாறு

### பரமேஸ்வராவின் சரியான முடிவு

பின்னர், முன்னதாக அங்கு வாழ்ந்த மீனவர்களையும், உள்ளூர் மக்களையும் பரமேஸ்வரா ஒன்றிணைத்தார். ஓர் ஒன்றுபட்ட குடியிருப்புப் பகுதியைத் தோற்றுவித்தார். அந்தக் கால கட்டத்தில் இந்தியா, இலங்கை, பாரசீக நாடுகளுக்கு வாணிகம் செய்யப் போகும் சீனக் கப்பல்கள் மலாக்கா நீரிணையைப் பயன் படுத்தி வந்தன. அந்தக் கப்பல்கள் மலாக்கா துறைமுகத்தில் அணைந்து போகும் வகையில், சில சிறப்பான சலுகைகள் வழங்கப்பட்டன. அதனால் நிறைய வணிகக் கப்பல்கள் மலாக்காவிற்கு வரத் தொடங்கின.  
மிகக் குறுகிய காலத்தில், வணிகத் துறையில் மலாக்கா மேம்பாடு கண்டது. தென்கிழக்காசியாவில் ஒரு பிரசித்தி பெற்ற வணிக மையமாகவும் உருவெடுத்தது. பரமேஸ்வரா தன் உறைவிடமாக மலாக்காவைத் தேர்வு செய்தது மிகச் சரியான முடிவு என வரலாற்று அறிஞர்கள் கருதுகின்றனர்.  
| மலாக்கா சுல்தான்கள் | ஆட்சி காலம் |  |
| --- | --- | --- |
| பரமேசுவரா | <> 1400–1414 </> |  |
| மெகாட் இசுகந்தர் ஷா | <> 1414–1424 </> |  |
| சுல்தான் முகமது ஷா | <> 1424–1444 </> |  |
| பரமேசுவரா தேவ ஷா | <> 1444–1446 </> |  |
| சுல்தான் முசபர் ஷா | <> 1446–1459 </> |  |
| சுல்தான் மன்சூர் ஷா | <> 1459–1477 </> |  |
| சுல்தான் அலாவுதீன் ரியாட் ஷா | <> 1477–1488 </> |  |
| சுல்தான் மகமுட் ஷா | <> 1488–1511 </> |  |
| சுல்தான் அகமட் ஷா | <> 1511–1513 </> |  |
| சுல்தான் மகமுட் ஷா | <> 1513–1528 </> | } |
# மலாக்கா மாநகரம்

## ஐரோப்பியர்களின் வருகை

அல்பான்சோ டி அல்புகர்க் என்பவர், 1511 ஏப்ரல் மாதம், இந்தியா, கோவாவில் இருந்து மலாக்காவிற்கு வந்தார். 18 கப்பல்களில் 1200 போர் வீரர்களையும் கொண்டு வந்தார். மலாக்கா பேரரசின் மீது போர் புரிவதற்காக வந்தார். அவர் வந்ததற்கும் காரணங்கள் உள்ளன.  
அல்பான்சோ டி அல்புகர்க் வருவதற்கு முன்னர், 1509-இல், லோபெஸ் டி செக்குயிரா எனும் போர்த்துகீசிய மாலுமி, மலாக்காவிற்கு வந்து இருந்தார். மலாக்காவிலும் மடகஸ்கார் தீவிலும் வணிகம் செய்யும் வாய்ப்புகளைத் தேடி லோபெஸ் டி செக்குயிரா மலாக்காவிற்கு வந்தார்.
# மலாக்கா மாநகரம்

## ஐரோப்பியர்களின் வருகை

### மலாக்கா மீது அல்புகர்க் படையெடுப்பு

அப்போது சுல்தான் மகமுட் ஷா மலாக்காவின் சுல்தானாக மகமுட் ஷா இருந்தார். சுல்தானிடம் லோபெஸ் டி செக்குயிராவின் அணுகு முறை சரியாக அமையவில்லை. சுல்தான் மகமுட் ஷா கோபம் அடைந்தார். அதனால் லோபெஸ் டி செக்குயிராவைக் கொலை செய்ய சுல்தான் மகமுட் ஷா சூழ்ச்சி செய்தார். இதை லோபெஸ் டி செக்குயிரா ஒற்றர்கள் மூலமாகத் தெரிந்து கொண்டார்.  
அதனால் இரவோடு இரவாக இந்தியாவிற்குத் தப்பிச் சென்றார். அந்தச் சூழ்ச்சியில் லோபெஸ் டி செக்குயிராவின் உதவியாளர்கள் சிலர் கொல்லப் பட்டனர். ஆகவே, பழி வாங்கும் திட்டத்துடன் தான் அல்பான்சோ டி அல்புகர்க், மலாக்காவின் மீது படை எடுத்தார்.  
மலாக்கா கடல்கரையில் ஒரு பெரிய போர் நடந்தது. போர்த்துகீசியர்கள் துப்பாக்கி, பீரங்கிகளைக் கொண்டு தாக்குதல் நடத்தினர். சுல்தான் மகமுட் ஷாவிடம் அத்தகைய ஆயுதங்கள் எதுவும் இல்லை. அந்தப் போரில் சுல்தான் மகமுட் ஷா தோல்வி அடைந்தார். பின்னர் அவர் தன்னுடைய விசுவாசிகளுடன் பகாங் காட்டிற்குள் சென்று மறைந்து கொண்டார். 1798-ஆம் ஆண்டு வரை மலாக்காவின் வாணிகம் டச்சுக்காரர்களின் கைவசம் இருந்தது.  
மலாக்காவை ஒரு வாணிக மையமாக உருவாக்க வேண்டும் என்பது டச்சுக்காரர்களின் நோக்கம் அல்ல. அவர்களுடைய பிரதான வாணிப இலக்குகள் இந்தோனேசியா பத்தேவியாவில் இருந்தன. 1795 வரையில் டச்சுக்காரர்கள் மலாக்காவை ஆட்சி செய்தனர். ஐரோப்பாவில் பிரெஞ்சுப் புரட்சி நடைபெற்றது. அதனால் சில ஆண்டுகள் மலாக்கா பிரித்தானியர்களின் கைவசம் இருந்தது.  
மலாக்காவில் டச்சுக்காரர்கள் பல ஆலயங்கள், பள்ளிக்கூடங்கள், பொது மண்டபங்களைக் கட்டி உள்ளனர். மலாக்காவின் வரலாற்றுச் சின்னங்களில் ஒன்றாக விளங்கும் ஸ்தாடைஸ் *(Stadthuys)* எனும் சிகப்புக் கட்டிடத்தைக் கட்டியவர்களும் டச்சுக்காரர்கள். மலாக்காவின் பிரதான சுற்றுலா மையமாக விளங்கும் மணிக்கூண்டு வளாகத்தில் சிகப்பு நிறக் கட்டிடங்கள் நிறைய உள்ளன. இவற்றைக் கட்டியவர்களும் மலாக்கா டச்சுக்காரர்கள் தான்.
# மலாக்கா மாநகரம்

## மலாக்கா மிடல்பர்க் பேசன் கோட்டை

1641 முதல் 1824 வரை மலாக்காவை டச்சுக்காரர்கள் ஆட்சி செய்த போது டச்சுக்காரர்களால் மிடல்பர்க் கோட்டை கட்டப்பட்டு இருக்கலாம் என்று மலாக்கா அரும்காட்சிய அமைப்பு (*Malacca Museums Corporation*) கூறுகின்றது. 2006-2007-ஆம் ஆண்டுகளில் மிடல்பர்க் கோட்டை மீட்டு எடுக்கப்பட்டது.  
இதற்கும் முன்னதாக சூன் 2004-இல், டாத்தாரான் பாலவான் (*Dataran Pahlawan*) எனும் வீரர்கள் சதுக்கம் கட்டப்படும் போது மலாக்கா சாந்தியாகோ கோட்டை *(Santiago Bastion)* என்ற காவற்கோபுரம் கண்டுபிடிக்கப்பட்டது.
# மலாக்கா மாநகரம்

## மலாக்கா மிடல்பர்க் பேசன் கோட்டை

### ஆங்கிலோ-டச்சு உடன்படிக்கை

1824-ஆம் ஆண்டு ஆங்கிலோ-டச்சு உடன்படிக்கை கையெழுத்தானது. அந்த உடன்படிக்கையின் படி சுமத்திராவில் இருந்த பென்கூலன் டச்சுக்காரர்களிடம் ஒப்படைக்கப் பட்டது. மலாக்கா நகரம் ஆங்கிலேயர்களிடம் ஒப்படைக்கப் பட்டது. ஆங்கிலேய வணிக நிறுவனமான பிரித்தானியக் கிழக்கிந்தியக் கம்பனி மலாக்காவை 1826-இல் இருந்து 1946 வரை நிர்வாகம் செய்தது.  
அதன் பின்னர் மலாக்காவின் நிர்வாகம் பிரித்தானிய காலனித்துவ ஆட்சியின் கீழ் வந்தது. 1946-இல் நீரிணை குடியேற்றங்கள் *(Straits Settlements)* உருவாகின. இதில் சிங்கப்பூர், பினாங்கு பிரதேசங்களுடன் மலாக்காவும் இணைக்கப் பட்டது. சில ஆண்டுகளுக்குப் பிறகு மலாயா ஒன்றியம் எனும் ஐக்கிய மலாயா அமைப்பின் கீழ் மலாக்கா இணைக்கப் பட்டது.
# மலாக்கா மாநகரம்

## படத்தொகுப்பு

<>  
</>